cyanic-selkie/wikianc huggingface dataset:
Jonathan Kingdon
T'eh jeeraghey er tayrneyraght hax-ennymagh as aafilley sheeintee yn Affrick. She cohoyrtagh t'eh rish The Oxford Book of Modern Science Writing. Ayns 1993 va Boyn Argid y Zoological Society of London bronnit er, as ayns 1998 va'n Cherry Kearton Medal and Award voish y Royal Geographical Society bronnit er.
Romee Strijd
She craishteyder Ollanagh ee Romee Strijd (ruggit er 19 Jerrey Souree 1995). She aa-chraishteyder Victoria's Secret Angels t'ee, as t'ee er ve ayns e haishbynys fassan bleinoil voish 2014 derrey 2018. Ren ee obbraghey marish ny cowraghyn Alexander McQueen, Michael Kors, as Carolina Herrera. V'ee ry-akin ayns earishlioaryn chammah, lheid as Vogue, Elle, as Harper's Bazaar.
Stashoon traenagh Ghoolish
She ard-chione-stashoon Raad Yiarn Vannin eh Stashoon traenagh Ghoolish (Douglas Railway Station). T'eh ny hoie ec jerrey yn cheiy Hwoaie lesh y thalloo, faggys da shenn valley Ghoolish, preeu-valley Vannin. Ayns ny laghyn t'ayn jiu, she kione-stashoon jeh'n raad yiarn veih Purt Çhiarn gys Doolish, agh ayns ny laghyn ceaut va shirveishyn traenagh gimmeeaght gys Purt ny h-Inshey ayns sheear yn Ellan as gys Rhumsaa 'sy twoaie.
Queiggey Gdańsk
Daa unnid reiragh 'sy Pholynn v'ayn fo ennym Queiggey Gdańsk:
Impiraght y Roosh
She steat shenndeeagh va Impiraght y Roosh (Rooshish roish yn aa-chummey: Россійская Имперія; Rooshish Noa-emshyragh: Российская Империя; traslettyraghey: Rossiyskaya Imperiya). Dirree yn impiraght shoh magh ass Tsaraght y Roosh 'sy vlein 1721 as haink jerrey lhee lurg Irree Magh y Roosh 'sy vlein 1917. She roie-immeeaght ee er Pobblaght y Roosh, pobblaght ghiare-heiltagh va ny roie-immeeaght lhee hene er Unnaneys ny Pobblaghtyn Soveidjagh Soshiallagh. She fer jeh ny h-impiraghtyn smoo ayns shennaghys y theihll v'aynjee. 'Sy vlein 1866 ren ee sheeyney magh veih'n Oarpey Hiar harrish yn Aishey stiagh gys America Hwoaie.
Ard an Rátha
She balley beg ayns Coontae Ghoon ny Ghoal, Nerin, eh Ard an Rátha (Ardara; Yernish er son "Ard y Rhaa"). Ta'n balley beg ny hoie er coose heear yiass y choontae er y phreeu-raad ashoonagh, yn N56. Rere coontey-pobble 'sy vlein 2011, va 731 ghooinney cummal ayn. Hie yn balley beg er ny hroggal er brooinyn Abhainn tSocair, awin ta girree ayns na Cruacha Gorma as ta roie stiagh 'sy Cheayn Sheear faggys da'n valley hene.
Smullish
She dooie 'sy chynney Apiaceae ee smullish (Apium graveolens). T'ee ymmydit er feie ny cruinney myr glassrey ry hoi'n chass duillag ny ry hoi'n vun-fraue eck.
Ny h-Ellanyn Canaaragh
She boodeeys hene-reiltagh jeh'n Spaainey ad ny h-Ellanyn Canaaragh (Canarias). T'ad Tenerife, Fuerteventura, Gran Canaria, Lanzarote, La Palma, La Gomera, El Hierro as La Graciosa ny preeu-ellanyn. She Las Palmas de Gran Canaria yn preeu-valley.
Chelsea Cooley
She ben-aghteyr, arraneyder, craishteyder, as cosneyder tostyl aalid Americaanagh ee Chelsea Scott Cooley Altman  (ruggit er 30 Jerrey Fouyir 1983). T'ee er co-streeu ayns ny tostylyn aalid Miss Teen USA, Miss USA as Miss Universe as ren ee cosney Miss USA ayns 2005.
Myr Miss USA, ren Cooley shassoo er son y Miss Universe Organization. V'ad Natalie Glebova (Miss Universe, ass y Chanadey) as Allie LaForce (Miss Teen USA, ass Ohio) ny shellooderyn enmys "shuyragh" ayns. Ren ee troggal $22.8 million son ronsaghey magh kanghyr keeagh as oohragh car e lhing myr Miss USA.
Brock
Ta'n brock, ny broc ny keayrtyn, ny heeintagh ooilley-eeagh lesh cassyn giarey 'sy chynney assag, Mustelidae. Ta hoght dooieyn dy vrockyn ayn ayns tree fo-chynneeyn: Melinae (brockyn Oarpagh as Aishanagh), Mellivorinae (brockyn molley ny Ratel), as Taxideinae (brockyn Americaanagh).
Sampangish
She çhengey Tibetagh-Burmagh ee Sampangish (Sampangish: Sampang, Sampange Rai, Sangpang, Sangpang Kha, Sangpang Gun, Sangpang Gîn). T'ee goll er loayrt ayns Nepaal.
Nadia Forde
She craishteyder, ben-aghteyr, as persoonid çhellveeish Yernagh ee Nadia Forde (ruggit er 3 Boaldyn 1989). Ghow ee ayrn 'sy chiarro straih jeig jeh'n chlaare çhellveeish rieughagh I'm a Celebrity...Get Me Out of Here! liorish ITV, goaill toshiaght er 16 Sauin 2014 as goaill jerrey er 2 Nollick y vlein cheddin, raad haink ee stiagh 'sy nuyoo ynnyd. as t'ee er ny ghoaill ayrn 'sy chlaare lhee hene Nadia Goes to Hollywood. Chammah's shen, chloie ee Rita 'sy fillym Once Upon a Time in London ayns 2017.
Kempten
She Kempten y balley smoo ayns Allgäu, ard ayns sheear yiass y Vaveyr, y Ghermaan. 'Sy vlein 2006 va mysh 61,000 deiney cummal 'sy valley. She fer jeh ny baljyn shinney 'sy Ghermaan t'ayn.
Ivona Dadic
She roortagh rane as magher Austeyragh jeh sluight Bosniagh ee Ivona Dadic (ruggit er 29 Nollick 1993). Ren ee cohirrey ec Cloiaghyn Olympagh y Touree, 2012, ayns cloie heptathlon ny mraane. Ec Cloiaghyn Olympagh y Touree, 2020, haink ee stiagh 'sy hoghtoo ynnyd.
Kempten
Baljyn as caayryn lannoonit
Ta Kempten goll er lannooney rish:
Hunter Schafer
She craishteyder fassan, aghteyr, as immeeaghtagh Americaanagh er son cairyn LADT ee Hunter Schafer (ruggit er 31 Nollick 1998). Son yn immeeaghtys eck noi Slattys Preevaadjys & Shickyrys ny Seyraadyn Pobbylagh ayns Carolina Hwoaie, ren Teen Vogue cur Schafer er e rolley "21 Under 21" ayns 2017. Ayns 2019 hoshee ee cloie tra ren ee cloie yn schoillar ard-scoill tessen-cheintyssagh Jules Vaughn 'sy straih Euphoria liorish HBO.
Yuliya Levchenko
She ard-lheimmeyder Ookraanagh ee Yuliya Andriyivna Levchenko ny Yuliia Andriivna Levchenko (Юлія Андріївна Левченко; ruggit er 28 Sauin 1997).
An Ros, Coontae Shliggee
She balley beg ayns Coontae Shliggee, Nerin eh an Ros (Rosses Point) as ta'n boayl-ennym shen currit er y lieh-innys hene. Ta'n balley beg ny hoie ec çheet stiagh gys Purt Shliggee, hoght kilometeryn veih balley Shliggee. Ta Thie Sollysh yn 'er Meainagh, jalloo 3.7 m er yrjid va currit 'syn ynnyd 'sy vlein 1821 liorish shiaulteyryn ynnydagh, freill arrey er y çheet stiagh. Jiu ta'n jalloo er ny veaghey liorish Barrantee Sollyssyn Nerin. Ta'n balley beg jeeaghyn magh er ny h-ellanyn beggey Inis Uí Mhaolchluiche as Oileán na nOisrí. Rere coontey-pobble ny bleeaney 2006, ta 872 deiney cummal 'sy valley beg, ny 98 deiney ny smoo na'n earroo deiney va cummal ayns 'sy vlein 2002.
Ta shiartanse dy undinyssyn, chommynyn, as chaaghyn 'sy valley beg, goaill stiagh keeill Chatoleagh, keeill Anglicaanagh, bunscoill, kuse veg dy hieyn lhionney as oastanyn, thie oast, stashoon an Garda Síochána, Club Golf Choontae Shliggee, as Club Birling Shliggee.
Yuliya Levchenko
Coorse
Ren Levchenko cohirrey ec Cloiaghyn Olympagh y Touree, 2016, agh ren ee roshtyn y chione-chloie. Chossyn ee yn boyn airhey ec ny Feniaghtyssyn Oarpagh fo-23 ayns 2017 as chossyn ee yn boyn argid ec Feniaghtyssyn y Theihill, 2017. V'ee 'sy nah rhenk 'sy theihll car imbagh y vlein 2017.
An Ros, Coontae Shliggee
Ren y bard William Butler Yeats as e vraar Jack Butler Yeats ceau nyn laaghyn seyrey souree ayns Teach Elsinore 'sy Ros.
Yuliya Levchenko
Coorse
Ren Levchenko cohirrey ec Cloiaghyn Olympagh y Touree, 2020, raad haink ee stiagh 'sy hoghtoo ynnyd.
Go, Dog. Go! (straih hellveeish)
She straih hellveeish strooanagh phaitçhyn ynsee ta bioghit lesh co-earrooder eh 'Go, Dog. Go!'. Ta'n straih bunnit er y lioar phaitçhyn fo'n ennym cheddin (1961) liorish P. D. Eastman, as v'eh lhiassit er son Netflix liorish Adam Peltzman.
Local Government etc. (Scotland) Act 1994
She Slattys Parlamaid y Reeriaght Unnaneysit eh yn Local Government etc. (Scotland) Act 1994 (1994 c. 39) (Gaelg: Slattys Gurneilys Ynnydagh a.r.e. (Nalbin) 1994). Ren y slattys shoh aareaghey er corys gurneilys ynnydagh ayns Nalbin ; chroo eh 25 eaghtyryssyn unnidagh noa, nyn ardjyn coonseilagh, ayns ynnyd jeh'n chorys daa cheim v'ayn hannah liorish y Slattys Gurneilys Ynnydagh (Nalbin) 1974. Ghow eh toshiaght er 1 Averil 1996.
Laurena Lacey
She craishteyder drualtagh Yernagh Hwoaie ee Laurena Lacey (ruggit er 29 Averil 1986 ayns Inis Ceithleann, Nerin Hwoaie). She nane jeh ny chied chraishteyderyn drualtagh ass Nerin Hwoaie haink enney eddyr-ashoonagh urree as she ish y chied chraishteyder Yernagh ve reiht myr Playboy Cybergirl. She cosneyder y tostyl aalid Yernagh Miss Hawaiian Tropic v'ee ayns 2008. Hoshee ee craishtey tra v'ee 16 bleeaney d'eash. Tra v'ee beaghey ayns Birmingham v'ee fo-screeuit ec y jantys Supermodel Agency. Haink enney s'odjey urree erreish j'ee ve taishbynit er coodee as Page 3 ayns pabyryn naight baghtagh as ayns earishlioaryn fir.
America Ladjynagh
Çheeraghyn ayns America Ladjynagh
* : Cha nee steat neuchrogheydagh t'eh
Jeremy Irons
She aghteyr as immeeaghtagh Sostynagh eh Jeremy Irons (ruggit er 19 Mean Fouyir 1948). Erreish da traenal classicagh y yannoo ec y Bristol Old Vic Theatre School, hoshee Irons cloie er yn ardan ayns 1969 as t'eh er ghoaill ayrn ayns ram obbragheyn theateragh y West End, goaill stiagh cloiaghyn Shakespeare The Winter's Tale, Macbeth, Much Ado About Nothing, The Taming of the Shrew, as Richard II. Ayns 1984, ren eh cloie da'n chied cheayrt er Broadway ayns The Real Thing liorish Tom Stoppard raad hooar eh Aundyr Tony son yn Aghteyr Share ayns Cloie.
Va'n chied phaart mooar echey er y scaailan 'sy straih Brideshead Revisited (1981) liorish ITV. Hooar eh enmyssaght Golden Globe er son y straih shen. Va'n chied ard-phaart 'sy scannaneaght 'sy drama romansagh The French Lieutenant's Woman (1981), raad hooar eh enmyssaght BAFTA son yn Aghteyr Share. Lurg ram dramaghyn, goaill stiagh Moonlighting (1982), Betrayal (1983), as The Mission (1986), hooar eh ard-voylley son e huarystal myr ny fir lhee mraane lannoonit 'sy scannane creauagh shicklaagagh Dead Ringers (1988) liorish David Cronenberg. Ta Irons er chosney ram aundyryn, goaill stiagh Aundyr Academy son yn Aghteyr Share, son e huarystal 'sy scannane Reversal of Fortune (1990).
Jean Auguste Dominique Ingres
Va Jean Auguste Dominique Ingres (29 Mee ny Nollick, 1780 - 1867) ny pheinteyr Frangagh. V'eh ruggit ayns Montauban, y Rank ayns 1780 as hooar eh baase ayns 1867 ayns Paarys. thumb|left|
Jeremy Irons
Ayns Jerrey Fouyir 2011, v'eh enmyssit myr Ambasseydeyr Jeih-aigney son Sheshaght Vee as Eirinys jeh ny h-Ashoonyn Unnaneysit.
An Obair
Ta an Obair (Nobber, Yernish son "yn Obbyr") ny valley beg ayns Coontae yn Vee, Nerin. Ta'n balley beg ny hoie er raad yn R162 19 km çheu hwoaie veih'n Ooive. Ta Ceanannas ny hoie da'n sheear, ta Baile Átha Fhirdhia ny hoie da'n shiar, as ta Dún na Rí ny hoie da'n twoaie. Ta Abhainn Fhirdhia roie trooid y valley eirinagh lesh yn ennym cheddin.
Mwaagh slieau
Ta'n mwaagh slieau ny yn mwaagh Yernagh (Lepus timidus) ny waagh ta cormit rish oayldyn sleitagh as poullagh. T'eh ry-akin veih Fennoscandia gys y Çhibbeyr hiar; ayns bishaghey rish shen, ta possanyn anerit ry-akin ayns ny Beinnyn Alpagh, ayns Nerin, 'sy Pholynn, 'sy Reeriaght Unnaneysit as ayns Hokkaidō. T'eh er ny ve currit stiagh ayns Shetlynn as Ellanyn ny Geyrragh. Foddee mwaagh slieau aase gys 45-65 kentimedaryn (18-26 oar) er lhiurid as gys 2-3 kilogramyn (4.4-6.6 lb) er trimmid, as dy cadjin, ta ny mwaaee woirrinagh ny s'trimmey na ny mwaaee 'irrynagh. .
Freema Agyeman
She ben-chloieder Goaldagh ee Freema Agyeman (ruggit myr Frema Agyeman er 20 Mayrnt 1979 ) ta mie er enney son cloie Martha Jones 'sy straih far-skeealaght heanse Doctor Who (2007–2010) liorish y BBC, Alesha Phillips 'sy drama aghtyn kimmeeys Law & Order: UK (2009–2011), Amanita Caplan 'sy drama far-skeealaght heanse Sense8 (2015–2018) liorish Netflix, Shelly Periwinkle 'sy chlaare Old Jack's Boat liorish CBeebies, as Dr. Helen Sharpe 'sy straih aghtyn lheeyssagh New Amsterdam (2018–2022) liorish NBC.
Lurg yn irree magh eck voish Doctor Who, ren Agyeman cur e paart myr Martha Jones er ny aavioghey 'sy çheu-straih Torchwood as va paart eck 'sy straih Little Dorrit liorish y BBC.
Eucalyptus
She genus dy viljyn ad Eucalyptus. T'ad dooghyssagh da'n Austrail son y chooid smoo, agh ta beggan jeu ry-akin ayns Noa-Ghuinea as Yn Indoneesh. Ta fer jeu cummal ayns ny h-Ellanyn Philippeenagh. Cha nel agh 15 dooieyn ry-akin çheumooie jeh'n Austrail, as cha nel agh 9 jeusyn nagh vel ry-akin 'syn Austrail. Ta sleih troarey ad er feie ny cruinney.
Ta slieh cur biljyn gummey er shiartanse jeu, er coontey y tapp t'ad cur magh ny yei brishey y roost.
Michael Caine
She aghteyr Sostynagh eh yn Reejerey Michael Caine CBE (ruggit myr Maurice Joseph Micklewhite er 14 Mayrnt 1933). T'eh goll er enney son e vlass voish Lunnin Yiass, as t'eh er chloie ayns ny smoo na 160 scannane harrish shiaght jeihaght. T'eh coontit mastey jallooagyn mooarey y scannaneaght Ghoaldagh. T'eh er chosney ram aundyryn eigsoylagh, goaill stiagh daa Aundyr Academy, Aundyr BAFTA, tree Aundyr Golden Globe, as Aundyr y Screen Actors Guild.
Dy mennick, t'eh cloie Lunninagh. Ren eh brishey trooid ayns ny 1960yn lesh paartyn roltagagh ayns scannaneyn Goaldagh lheid as Zulu (1964), The Ipcress File (1965), Alfie (1966), The Italian Job (1969), as Battle of Britain (1969). V'eh enmyssit son Aundyr Academy son Alfie. Ren e phaartyn car ny 1970yn goaill stiagh Get Carter (1971), The Last Valley (1971), Sleuth (1972), The Man Who Would Be King (1975), The Eagle Has Landed (1976), A Bridge Too Far (1977), as California Suite (1978). Car ny 1980yn, hooar eh rah chremeydagh feer vooar lesh Dressed to Kill (1980), Educating Rita (1983), as Hannah and Her Sisters (1986) liorish Woody Allen raad hooar eh e chied Aundyr Academy son yn Aghteyr Co-hassooagh Share.
Ta enney mie er Caine foast son e chloiaghyn myr Ebenezer Scrooge ayns The Muppet Christmas Carol (1992), as son e phaartyn aitt ayns Dirty Rotten Scoundrels (1988), Miss Congeniality (2000), Austin Powers in Goldmember (2002), as Secondhand Lions (2003). Hooar eh e nah Aundyr Golden Globe son Little Voice (1998). Ayns 1999, chossyn eh e nah Aundyr Academy son yn Aghteyr Co-hassooagh Share son The Cider House Rules. Ren eh goll er oaie cloie ayns dramaghyn ard-voyllagh lheid as Quills (2000), The Quiet American (2002), as y scannane drama jee-launyssagh Children of Men (2006) liorish Alfonso Cuaron. Ren Caine cloie Alfred Pennyworth 'sy Treeskeealag The Dark Knight (2005–2012) liorish Christopher Nolan. Ta scannaneyn Caine elley liorish Nolan goaill stiagh The Prestige (2006), Inception (2010), Interstellar (2014) as Tenet (2020). Chammah's shen, ren eh cloie 'sy scannane creauagh roosteyrys Now You See Me (2013), 'sy scannane aittys jantys Kingsman: The Secret Service (2014), 'sy drama Iddaalagh Youth (2015) as 'sy scannane kimmeeys King of Thieves (2018).
Bluckan (spoyrt)
right|thumb|Bluckan ta ymmydit ayns sockyr thumb|right|Bluckan ta ymmydit ayns [[bluckan coshey Americaanagh]] She bluckan ta bolgit liorish aer as ta ymmydit son dy chloie fer jeh ny spoyrtyn enmyssit bluckan coshey eh bluckan. Ayns ny spoyrtyn shen, goaill magh lhimmaghyn ennagh, ta deanyn ny poyntyn schimmeigit tra ta'n bluckan lhiggit stiagh ayns fer jeh'n daa ard enmyssit da deanyn; ta gammanyn bluckan coshey jeant seose jeh daa wirran as ad geearree yn bluckan y ghleashaghey ayns troaghyn condaigagh er faaie.
Va ny chied vluckanyn jeant ass stoo najooragh, lheid as bolgan muickey bolgit, çheusthie jeh coodagh liare. Ta bluckanyn noa-emshyragh cummit ec jeshaghteyryn ass bolganyn rubbyr ny plastagh as, dy mennick, marish coodee phlastagh. Ta straihyn as gammanyn eigsoylagh gymmydey bluckanyn ceaghlagh, agh ta ny cummaghyn bunneydagh shoh oc:
Inis Uí Mhaolchluiche
250px|right|thumb|Reayrt magh er Inis Uí Mhaolchluiche veih'n [[An Ros, Coontae Shliggee|Ros, lesh Cnoc na Riabh as lien-innys an Leathros 'sy chooylrey.]] She ellan Inis Uí Mhaolchluiche (Coney Island). T'eh ny hoie ayns Cooan Shliggee mygeayrt 8 km veih Shliggagh ayns Queiggey Connaghtey, Nerin. Ta pobble beayn beg (mygeayrt 6 deiney rere coontey-pobble ny bleeaney 2006) cummal er yn ellan, as ta thie lhionney beg oc. Ta'n ellan so-roshtynagh veih çheu An Leathros tra ta tide injil ayn. Ta'n ellan scarrit veih an Ros liorish Sruth na Maoile, ammyr cheyl ec çheet stiagh gys Cooan Shliggee.
Tommy Leece
Va Thomas Leece, ny Tommy Leece ny s'menkey, (1859-12 Averil 1956) ny Ghaelgeyr dooghyssagh voish jiass Vannin. Ghow eh toshiaght gobbragh ayns ny meainyn ayns Forsdal shooyl voish yn thie echey ayns Kerrookeeill dy roshtyn ny meainyn ec shey er y chlag sy voghrey.
She laa liuayr as doillee v'ec yn sleih va gobbragh ayns ny meainyn as t'eh grait dy row Tommy poosit ayns y traa kirbyl echey.
Bleeantyn ny lurg daag Tommy Mannin as hie eh d'obbragh 'syn Affrick Jiass. Fy-yerrey haink eh er ash dys Mannin as v'eh ny eeasteyr rish tammylt troailt dys Kione Sailley as Shetlynn.
Va Walter y Chleree ginsh skeeal dinsh Tommy da mychione yn traa v'eh cummal 'syn Affrick Yiass. Yn sleih va stiurey ny meainyn briaght jeh sleih dy gholl magh shelg as dooyrt Tommy dy jagh eh magh shelg conneeyn tra v'eh ayns Mannin. Va gunn cuirrit da as begin da goll magh shelg ushaghyn as cretooryn dy voddagh yn sleih ayns ny meainyn gee feill.
Yamphuish
She çhengey Tibetagh-Burmagh ee Yamphuish (Yamphuish: Yamphu). T'ee goll er loayrt ayns Nepaal ec y sleih Rai Yamphu.
Dorset
She coontae jesh-chliaghtagh as neuvoirvaljagh ayns Sostyn Heear Yiass eh Dorset. T'eh çhemmit liorish Devon da'n çheear, Somerset da'n çheear hwoaie, Wiltshire da'n çhiar hwoaie, as Hampshire da'n çhiar. Ta Mooir yn Eeaght da'n jiass.
Ta shey slystyn 'sy choontae reiragh: Weymouth as Portland, Dorset Heear, Dorset Hwoaie, Purbeck, Dorset Hiar, as Christchurch. Ta'n coontae jesh-chliaghtagh goaill stiagh ny lughtyn-reilley unnaneagh Bournemouth as Poole myrgeddin.
The Rescuers
She scannane bioghit Americaanagh voish y vlein 1977 eh The Rescuers. Hie yn scannane er ny ghientyn ec Walt Disney Productions as er ny skeaylley magh er 22 Mean Souree 1977. Y 23oo ard-scannane bioghit Disney, t'eh cur sheese er yn Rescue Aid Society ("Sheshaght Chooney Sauail"), sheshaght eddyrashoonagh ta jeant seose jeh lughee as y kione-cherroo oc ayns Caayr York Noa as ta gobbraghey ayns scaa ny h-Ashoonyn Unnaneysit. She dean y çheshaght ayn na dy chur cooney as pohlldey da dreihyn v'er nyn ghoaill ersooyl er feie ny Cruinney. Ta jees ny lughee shoh, y dorryser craagh Bernard (Bob Newhart) as y co-obbragh echey, Miss Bianca (Eva Gabor), goll er turrys son dy hauail Penny (Michelle Stacy), caillin hreoghe t'er ny ve goit myr pryssoonagh ayns Devil's Bayou liorish y çhelgeyr tashtee Madame Medusa (Geraldine Page).
Ta'n scannane bunnit er straih dy lioaryn liorish Margery Sharp, as er The Rescuers as Miss Bianca er lheh. Er oyr speeideilys as rah y scannane, hie scannane eiyrtyssagh er ny skeayley magh 'sy vlein 1990 fo'n ennym The Rescuers Down Under.
Plasmey sthie
Strughtoor as currym
Ta'n plasmey sthie cummal mynoltyn meanagh, myr sampleyr çheshvean killag, mitochondria, moggyl endoplasmagh as folmidyn killag bee. Ta plasmey sthie ushlagh, cosoylit rish plasmey mooie gleihagh.
Ruth Bradley
She ben-aghteyr Yernagh ee Sharon Ruth Bradley (ruggit er 24 Jerrey Geuree 1987). Ta enney share urree son e paartyn myr Emily Merchant ayns ny straihyn Primeval (2011) as Karen Voss ayns Humans (2015–18). Va paartyn aahaghyrtagh eck ayns Legend (6 episodeyn, 2006), The Innocence Project (8 episodeyn, 2006–07), Plus One (6 episodeyn, 2009) as Love/Hate (straihyn 1 as 2). Chammah's ny paartyn shen, chloie ee Garda Lisa Nolan 'sy straih far-skeealaght heanse atçhim aitt Grabbers (2012). Chossyn ee Aundyr IFTAson y Ven-aghteyr Co-hassooagh Share ayns 2007 er son e paart ayns Stardust. Lurg shen, chossyn ee aundyr son y Ven-aghteyr Share ec Feailley Fillym Eddyr-ashoonagh Milano (2010) son e cloie 'sy fillym In Her Skin.
Maigh nEalta
Ta Maigh nEalta (Moynalty) ny valley beg ayns sheear hwoaie Choontae yn Vee, Nerin. T'eh soit ec crossag ny raaidyn R194 as R164 8 km çheu hwoaie veih Ceanannas, faggys da'n joarey rish Coontae yn Chavan. Ta an Abhainn Rua roie trooid y valley.
Couyll
She treeoo lettyr abbyrlhit ny Gaelgey eh couyll (C, c), rere'n abbyrlhit Romanagh, as myr shen, treeoo lettyr ny abbyrlhittyn elley haink ass.
Shennaghys
T'ad gra dy daink couyll jeh screeu caslys jeh cass ghow 'syn abbyrlhit Proto-Sinaitagh. Haink y cowrey shoh trooid coryssyn screeu Feaneeckagh, Greagagh, Etruscagh as Romanagh dys y chummey t'ayn nish. Ec Etruscish, cha row /g/ erbee, agh va tree cummaghyn /k/ eck. Ayns Ladjyn, ren ny Romanee ymmyd jeh tree lettyryn: Q, K as C hene, son dy chowraghey /k/ as /g/ (nagh jagh er eddyrscarrey ayns screeuyn), bentyn rish çhymbyllaght y heean. Dy ghra myr shen, v'ad screeu Q roish breeocklyn runtit, K roish /a/, as C ayns buill elley. 'sy 3oo eash RJC, haink stiagh cummey jeh G (10px) son, as dreill ad C son. Haink C (as G) ayns ynnyd jeh K as Q, son y chooid smoo. Myr shen, 'syn eash chlassicagh as erash, va G cosoylagh rish gamma as C cosoylagh rish kappa ayns aascreeu screeu Greagagh dys screeu Romanagh. Myr sampleyr, "KA∆MOΣ, KYPOΣ, ΦΩKIΣ," Greagagh, "CADMVS, CYRVS, PHOCIS" Romanagh.
'sy Ghaelg hene, ta'n lettyr çheet jeh'n abbyrlhit Baarleagh liorish obbyr John Phillips, Aspick Sodor as Mannin, as e lheid cairscreeu y yannoo son y Ghaelg ayns ny 1700yn.
Cosoylaghey
Ta C ry-akin son y çheean /k/ (corockle bleaystagh coghooysagh 'syn ASE) ayns ymmodee abbyrlhittyn haink ass yn abbyrlhit Romanagh, myr sampleyr, Bretnish. Ayns kuse jeu, ta feeuyn elley echey, goaill stiagh /c/ (corockle bleaystagh cleaoil) as /s/ (corockle screebagh cooyl-eeacklagh). T'eh ry-akin myrane lesh h myrgeddin, son /t͡ʃ/ dy mennick, as shen çh 'sy Ghaelg. Ga dy vel lettyr casley rish ry-akin ayns abbyrlhittyn elley, cha nel y feeu cheddin echey. Ayns ny h-abbyrlhittyn Kyrillagh as Coptagh, ta lettyr casley rish C çheet er /s/ (S 'sy Ghaelg).
Coadyn co-earrooder
Ayns Unicode, ta C mooar ec U+0043 as c beg ec U+0063.
Ayns ASCII, ta C mooar ec 67 as c beg ec 99. Ayns earrooyn jeesoil, shen 01000011 as 01100011.
Ayns EBCDIC, ta C mooar ec 195 as c beg ec 131.
Ayns HTML as XML, ta C mooar ec "<tt>&#67;</tt>" as a beg ec "<tt>&#99;</tt>".
Representation of the People Act 1832
She Slattys Parlamaid y Reeriaght Unnaneysit eh yn Representation of the People Act 1832 (2 & 3 William IV) (Gaelg: Slattys Tuarystallys y Phobble 1832). Ren y slattys shoh caghlaa corys reihyssagh y Reeriaght Unnaneyssit. Hug eh ynnydyn ard-whaiylagh da ard-valjyn v'er jeet rish 'sy Çhyndaa Çhynskylagh, as ghow eh ynnydyn jeh co-chorpyn loauey - adsyn as reihderaght feer veg oc. Chammah's shen, hug eh cairyn teiy da ny smoo sleih rish 50-80%; dod mysh nane 'syn çhey fir teiy.
Cha row niart echey agh ayns Sostyn as Bretin; ren ad slattyssyn elley ayns Nalbin as Nerin 'sy vlein cheddin.
Feeaih ruy
Ta'n feeaih ruy (Cervus elaphus) nane jeh ny feeaihee smoo. Ta'n feeaih ruy cummal 'sy chooid vooar jeh'n Oarpey, ayns ard Sleityn ny Coagaash, 'syn Aishey Veg as ayns ayrnyn yn Aishey heear as veanagh. T'ad cummal ayns ard Sleityn Atlas eddyr y Varoc as y Tooneesh 'syn Affrick heear hwoaie, as ad yn un dooie jeh feeaih ta cummal 'syn Affrick. Ta feeaihee ruy er ny ve currit stiagh ayns ardjyn elley goaill stiagh yn Austrail, y Teelynn Noa, as yn Argenteen.
Kayt ny miljyn
Ta kayt ny miljyn ny assag ny miljyn (Martes martes) ny heeintagh ass yn Oarpey Hwoaie. She sheeintagh lesh y chynney Mustelidae eh as y kynney shen goaill stiagh beiyn lheid as yn assag rangagh, y dooarchoo, y broc, y gluttyn, as yn assag. T'eh cosoylaght rish y chayt thieoil er mooadys. Ta'n corp echey seose gys 53 cm (21 oar.) er lhiurid as foddee dy vel yn arbyl skeabagh echey 25 cm (10 oar.) er lhiurid. Ta ny kiyt irrynagh beggan ny smoo na ny kiyt woirrinagh; dy meanagh, ta'n kayt 1.5 kg (3.5 lb) er trimmid. Ta clooie ghone ouyr ny ghone ghorraghey orroo as t'ee gaase ny s'liurey as ny smoo sheeidagh car y gheurey. Ta broghil vuigh ouyr orroo er nyn scoarnee oc dy mennick.
Jenna Coleman
She aghteyr Sostynagh ee Jenna-Louise Coleman (ruggit er 27 Averil 1986), ny Jenna Coleman myr ta e ennym screeuit er y scaailan voish 2013. Ta enney mie urree son cloie Jasmine Thomas 'sy çheabin Emmerdale, Clara Oswald 'sy straih far-skeealagh heanse Doctor Who, Benrein Victoria 'sy drama shennearish Victoria, Joanna Lindsay 'sy vyn-straih chimmeeys The Cry, as Marie-Andrée Leclerc 'sy vyn-straih chimmeeys The Serpent.
Dumish
She çhengey Tibetagh-Burmagh ee Dumish (Dumish: Dumi). T'ee goll er loayrt ayns Nepaal. Ta'n çhengey marroo, bunnys; cha row agh 3 loayreyderyn er mayrn ayns 2001.
Colleish-Ollooscoill, Ellan Vannin
Ta Colleish-Ollooscoill, Ellan Vannin ny laare ynsee s'yrjey as s'odjey ayns Mannin. Ta'n ollooscoill ny shassoo er Raad Homefield ayns Doolish as t'ee jeeaghyn magh er Baie Ghoolish. Ta'n ollooscoill goaill feeaghyn ashoonagh ass Rheynn Ynsee Vannin. Ta'n ollooscoill stiurey ram coorseyn er dagh keim acadoil as t'ee garral coorseyn ynsee s'odjey ayns co-whingaghey lesh shiartanse d'ollooscoillyn as colleishyn Goaldagh lheid as Ollooscoil ny Shaayr, Ollooscoill John Moores Lerphoyll, Scoill Dellal Eddyr-ashoonagh Vannin, Ollooscoill Volton as undinyssyn elley.
She Scoill Ellyn Ghoolish v'ee ec toshiaght yn ollooscoill, ayns 1880. 'Sy 20oo cheead, va Buird Ynsee ny h-Ellan garral coorseyn oie, goaill stiagh sheanse, dellal, ynsaghey çhaghnoil as lettyraght, as eisht farrys-thie, lhongeydys as çhaghnoaylleeaght. Rish ny 1930yn dynsee ad 'sy laa myrgeddin. Rish Slattys Ynsee 1944, haink y scoill dy ve Scoill Çhaghnoaylleeaght, Ellyn as Keirdey ayns 1947, as eisht Colleish son Ynsagh Sodjey ayns 1960. Rish ny 1970yn, scugh ee voish Straid y Çhiarn dys Raad Homefield. Ayns 1991 daaenmys ad ish myr Colleish Ellan Vannin. Ayns 2012, chovesht ee marish Scoill Dellal Eddyrashoonagh Ellan Vannin, myr Colleish Ellan Vannin son Ynsagh Sodjey as Syrjey. Voish 1 Averil 2016, ta'n cholleish goll er enney myr Colleish-Ollooscoill, Ellan Vannin.
Chernivtsi
She caayr 'syn ard shenndeeagh Bukovina, ta goll er rheynn magh jiu harrish joaraghyn y Romaan as yn Ookraan, eh Chernivtsi (Чернівці́; Cernăuți). Ta'n chaayr soit er bollagh heose yn awin Prut 'syn Ookraan Heear Yiass. She balley reiragh Ard Chernivtsi, Baljaght valjagh Chernivtsi, as Wheiggey Chernivtsi t'ayn. Ta deiney cummal ayn.
Tamilish
Ta'n Tamilish (தமிழ் Tamiḻ ) ny çhengey Ghravidagh chlassicagh ta goll er loayrt ec ny Tamilee 'syn Aishey Yiass. Ta staydys oikoil ec y Tamilish 'sy steat Injinagh Tamil Nadu, ayns ny çheeraghyn Sri Lanka as Singapore, as 'sy Thalloo Unnaneys Puducherry. Ta'n Tamilish goll er loayrt chammah ec mynlee ayns ny kiare steatyn Injinagh Kerala, Karnataka, Andhra Pradesh as Telangana, as 'sy Thalloo Unnaneys Ellanyn Andaman as Nicobar. T'ee goll er loayrt ec eebyrtys ny Tamilee ayns ram çheeraghyn, goaill stiagh y Valaysia, Myanmar, yn Affrick Yiass, y Reeriaght Unnaneysit, as ny Steatyn Unnaneysit. Ta'n Tamilish goll er loayrt chammah ec Mooree Sri Lanka. She nane jeh'n 22 hengey skedjallit ayns Bunraght yn Injey as she yn Tamilish va rang-oardit myr çhengey chlassicagh yn Injey.
Elizabeth Holloway Marston
She turneyr as shicklaagagh Americaanagh va ruggit ayns Mannin va Sarah Elizabeth Marston  (née Holloway; 20 Toshiaght Arree 1893 – 27 Mayrnt 1993). Marish e fer sheshee, William Moulton Marston, ta feeudys currit j'ee son lhiassaghey yn towshan trimmid folley systolagh va ymmydit son molteyrys y aanchoodaghey; roie-immeeaght yl-ghraaf.
Ta feeudys currit j'ee chammah myr breeaghys da'n er sheshee eck ayns crooaght Wonder Woman, karacteyr va bunnit er nyn gommagh bea yl-channooagh, Olive Byrne.
Louise O'Reilly (craishteyder)
She craishteyder fassan as mooar-howshagh Yernagh ee Louise O'Reilly (ruggit ayns Divlyn, Nerin, er 1 Jerrey Geuree 1990). Hoshee e coorse bea ny smoo na jeih bleeaney er-dy-henney tra nagh row "craishteyderyn mooar-howshagh" foast faagit magh ass y chraishtey fassan. Hayrn e tuarystal arrey y vargey fassan Germaanagh raad ren ee obbraghey da'n chied vlein as, rere shen, haink enney eddyr-ashoonagh urree. T'ee er shooyl ayns ram Shiaghtinyn Fassan as t'ee er ny chraishtey er son kuse jeh ny cowraghyn fassan as aalid smoo, goaill stiagh River Island, Primark, Dorothy Perkins, Evans, Neutrogena, Schwarzkopf, Batiste as fir elley.
Voish toshiaght e coorse bea, ta O'Reilly er ny hassoo er son eieyn y chaghlaays 'sy fassan ayns cummaghyn schoillaragh as ayns co-akinyn meanyn bentyn rish mooadyn, ablidyn, cultooryn, as eashyn. T'ee er ny ve ny loayreyder oastagh er son Shiaghtin Fassan Lunnin as ayns ram undinyssyn elley er y chooish shen.
Chammah's y craishtey, ta O'Reilly jannoo eiyrtys dooishtid fassan er keim hraghtee trooid e blog, Style Me Curvy.
Leonardo da Vinci
V'eh ruggit ass poosey lesh noteyr as ben ass sleih injil ayns, ny faggys da, Vinci, as v'eh ynsit ayns Firenze liorish y pheinteyr as y jallooder Iddaalagh, Andrea del Verrocchio. Hoshee yn coorse bea echey 'sy chaayr, agh cheau eh cooid vie jeh'n traa echey ayns shirveish Ludovico Sforza ayns Milaan. Ny s'anmey, ren eh obbraghey ayns Firenze as Milaan reesht, chammah as feie lhing ghiare 'sy Raue, tra v'eh çhaglym possan mooar eiyrtyssagh dy lurgeyryn as studeyryn. Er cuirrey voish Frank I, cheau eh yn tree vleeeaney jerrinagh echey 'sy Rank, raad hooar eh baase ayns 1519. Ta ny h-obbraghyn, anaaseyn, y vea phersoonagh echey, as ny smooinaghtyn treealagh echey brasnaghey anaase as yindys dagh vlein voish laa e vaaish, jannoo ass co-ennymee as myr cooish 'sy chultoor.
Maya Gabeira
She markiagh tonn mooar Brasseelagh ee Maya Reis Gabeira (ruggit er 10 Averil 1987). Ta enney share urree er-yn-oyr dy ren ee markiagh er tonn 22.4 m (73') er yrjid ayns Nazaré, y Phortiugal ayns Toshiaght Arree 2020, as y treanid shen er ny recortyssey liorish y Guinness World Records myr y tonn smoo rieau va markit liorish ben. Va'n chied recortys elley roish shen jeant eck chammah ayns Jerrey Geuree 2018, as y tonn shen 20.8 m (68') er yrjid.
Ta Gabeira er ny gheddyn ram accolaidyn, goaill stiagh aundyr ESPY son y Roortagh Bwoirrin Share ayns Spoyrtyn Jantys. T'ee coontit mastey ny markee tonn woirrin share v'ayn rieau er dy henney.
Thulungish
She çhengey Tibetagh-Burmagh ee Thulungish (enmyn dooghyssagh: Thulung, Thulunge Rai, Thulu Luwa, Thululoa, Thulung La, Tholong Lo, Thulung Jemu, Toaku Lwa). T'ee goll er loayrt ayns Nepaal.
Billey greimmey
She billey 'sy ghenus Sorbus eh billey greimmey (Sorbus torminalis, ny Torminalis clusii ny keayrtyn). T'eh dooghyssagh da'n Oarpey eddyr Bretyn as y Pholynn, yn Affrick heear-hwoiae, as yn Aishey yiass.
She billey lieh-vooar yn-lhoamey t'ayn. T'eh gaase wheesh as 25m er yrjid, as 1.3m er crantessen. Ta roost rea, lhiannagagh as lheeah echey; t'eh roostey magh as anchoodaghey brattyn dhoney fo. Ta duillagyn babbanagh echey, 6-14km er lhiurid as cass duillag oc. Ta oirr 'eeacklagh oc. Ta blaaghyn baney oc ayns corymb; ta queig petyllyn oc as 20 staimyn. T'ad goll er pollnaghey liorish beisteigyn. She pome eh y mess oc, mysh 10-15mm er crantessen, as glass ny dhone. Ta lenticellyn oc traa t'ad aasit. T'ad yn-ee as v'ad cliaghtey cur ad da paitçhyn myr milljan.
Ta daa arraghys ayn:
Fillee beg
thumb|right|250px|Y fillee beg breckanagh Caimbeul Ta'n fillee beg ny gharmad lesh pleatyn ec y chooyl, as eh goaill toshiaght ayns eaddagh tradishoonagh jeh ny fir as ny guillyn ayns Gaeltaght ny h-Albey 'sy 16-oo eash. Veih'n 19-oo eash, haink er dy ve kianglt rish cultoor lheeadagh ny h-Albey er lheh, as rish eiraght Cheltiagh dy lheeadagh. T'eh jeant seose jeh ollan son y chooid smoo ayns soylley breckanagh.
Bea-chemmig
She banglane jeh bea-oaylleeaght ee bea-kemmig, bentyn rish stoo kemmigagh, aawoallaghyn as obbraghyn elley ta taghyrt ayns bioagyn. T'ee scrutaghey strughtoor as obbyr rheynnyn ny killag, myr sampleyr, proteenyn, carbey-hydraadyn, lipaidyn as co-vreneenyn bea-oaylleeagh elley. Ta cooishyn vea-chemmig goaill stiagh soe, gien-oaylleeaght, ymmyrkey far-chrackanagh ayns killagyn, as co-haaghey proteenyn.
Orla Brady
She ben-aghteyr theater, çhellveeish, as fillym Yernagh ee Orla Brady (ruggit ayns Divlyn er 28 Mayrnt 1961). T'ee er ny ve enmyssit er son ram aundyryn voish yn Irish Film & Television Academy son e obbyr ayns claareeyn çhellveeish, chammah as e paart 'sy cho-ghientyn RTÉ/BBC A Love Divided raad chloie ee Sheila Cloney. Hoshee yn coorse bea eck lesh y cholught cloie Balloonatics Theatre Company. Hooar ee e chied phaart er y çhellveeish myr cleragh banc 'sy straih Minder ayns 1993. Haink e chied phaart 'sy scannaneaght lesh e paart myr Vanessa ayns  Words Upon the Window Pane ayns 1994. Chloie Brady ram paartyn aahaghyrtagh ayns straihyn 'sy Reeriaght Unnaneysit as ayns ny Steatyn Unnaneysit, chammah as ayns claare er lheh jeh'n straih Doctor Who. Ayns 2020, haink ee stiagh 'sy 43oo ynnyd er rolley ny h-aghteyryn Yernagh share lesh The Irish Times.
Warren Joyce
She reireyder as aa-vluckaneyr Sostynagh eh Warren Garton Joyce (ruggit er 20 Jerrey Geuree 1965). Ec y traa t'ayn, she greinneyder toshee wirran fo-18 Nottingham Forest t'eh.
Natalie Gulbis
She golfeyr keirdey Americaanagh ee Natalie Anne Gulbis (ruggit er 7 Jerrey Geuree 1983). T'ee cloie er yn LPGA Tour ta bunnit ayns ny Steatyn Unnaneysit.
Mooir
300px|right|thumb|Reayrt magh er y vooir ayns Porto Covo, coose heear ny Portiugal. Ta mooir çheet er corpane mooar d'ushtey sailjey ta kianglt rish keayn, agh ta'n enmys shen ymmydit son jannoo cur sheese er y cheayn chammah, lesh ymmyd y lhieggan gienneydagh - marrey - son y chooid smoo. Ta'n enmys shen ymmydit dy chur sheese er loghyn mooarey sailjey, lheid as y Vooir Chaspagh as y Vooir Varroo.
Cro bainney
Ta'n cro bainney (Cocos nucifera) ny oltey scanshoil jeh'n chynney Arecaceae (kynney palm). T'eh ny dooie lomarcan ta goit stiagh 'sy ghenus Cocos, as t'eh ny phalm mooar, as eh 30 m er yrjid, lesh duillagyn fedjagagh eddyr 4 as 6 m er lhiurid, as fedjagee eddyr 60 as 90 cm er lhiurid; ta shenn duillagyn tuittym neose veih'n villey as ad faagail y corp glen as rea. Cha nel y sheel ec y villey cro bainney ny chro lus-oaylleeagh, agh ny vess.
Donetsk
She caayr hynskylagh 'syn Ookraan hiar eh Donetsk (Донецьк, Донецк), v'er enney myr Aleksandrovka, Yuzivka (ny Hughesovka), Stalin as Stalino keayrt. Ta'n chaayr soit er yn awin Kalmius ayns ard arganeit Wheiggey Donetsk. Ga dy vel y chaar coontit myr caayr Ookraanagh, t'ee fo stiurey de facto ec Pobblaght Heayagh Donetsk ta genmyssey yn chaayr myr e preeu-valley. V'eh oolit ayns 2021 dy row 905,364 deiney cummal 'sy chaayr as ny smoo na 2 villioon 'syn ard moirvaljagh (2011). Rere Coontey-pobble yn Ookraan 'sy vlein 2002, va Donetsk coontit myr y 5oo caayr smoo 'syn Ookraan.
Mickey Mouse
She karacteyr cartoon va crooit ayns 1928 liorish Walt Disney eh Mickey Mouse. She rhusag y cholught The Walt Disney Company t'eh. Lugh antrapoamorfagh ta ceau breeçhyn cuttagh ruy, braagyn mooarey buighey, as laueanyn baney, ta Mickey Mouse coontit myr fer jeh ny karacteyryn far-skeealagh smoo ard-ghooagh 'sy theihll.
Eeder foalley
thumb|250px|right|Ta [[lion ny eeder foalley sampleyragh.]]
Ta kuse dy lossreeyn goaill as ee shey-chassee, as t'adsyn nyn lossreeyn feill-eeagh. Ta kuse dy 'ungyssyn goaill as ee myn-chretooryn, as t'adsyn nyn vungyssyn feill-eeagh.
Apricoc
Ta'n apricoc (Prunus armeniaca, co-cheayllagh Armeniaca vulgaris) ny villey as ny vess 'sy dooie Prunus, as t'eh rang-oardit lesh y phlumbis 'sy fo-ghooie Prunus. Cha nel fys kinjagh ain er y rheam ghooghyssagh er oyr y lhiassaghey roie-hendeeagh rheamyssagh jeh.
thumb|left|Billey aprococ 'sy Turkee T'eh ny villey beg, 8-12 m er yrjid, lesh corp 40 cm er crantessen as coodagh skeaylt gloo echey. Ta ny duillagyn oohagh er cummey, 5-9 cm er lhiurid as 4-8 cm er lheead, lesh bun cruinn, baare geyre as oirr 'eeacklagh vraew oc. Ta ny blaaghyn 2-4.5 cm er crantessen, lesh queig petylyn as daah eddyr bane as bane-yiarg orroo; t'ad gientit nyn lomarcan ny ayns piyryn 'syn arragh leah roish ny duillagyn. Ta'n mess ny ghroop cosoylagh rish peitshag veg, 1.5-2.5 cm er crantessen, lesh daah eddyr buigh as orandje-vuigh orroo, as blass jiarg er y çheu ta taishbyney yn oaie rish y Ghrian. Ta'n sheel lomarcan coodit ayns skilley claghagh creoi, enmyssit "clagh" dy mennick, lesh co-yannoo rea grineenagh er, lesh tree dreeyminyn er lhimmey ta roie sheese er un çheu.
Yn trass rheynnag (tarmaynys)
Ta'n trass rheynnag (er enney chammah myr rheynnag shirveishyn ny çhynskyl shirveishyn) nane jeh ny tree rheynnagyn tarmaynagh. T'ad y chied rheynnag (tayrn magh, lheid as meaineraght, eirinys, eeasteyraght) as y nah rheynnag (jantyssaght son y chooid smoo) ny rheynnagyn elley. She kiarail shirveishyn ayns ynnyd jeh kiarail troarey jerrinagh y cheeal chadjin eck.
Marian Heffernan
She roortagh Yernagh ee Marian Heffernan (ruggit er 16 Averil 1982). Ren ee cohirrey ayns reelay ny mraane 4 × 400 meaderyn ec Cloiaghyn Olympagh y Touree, 2012. T'ee 'sy 5oo ynnyd ayns lioaryn ny recortyssyn Yernagh er son ny 400 meaderyn.
Ta Heffernan poost rish y çhooilleyder ratçhal Olympagh Yernagh Rob Heffernan, as ta mac, Cathal, oc.
Ard y Niar Veanagh, Nerin
She ard NUTS jeh'n trass cheim (Baarle: NUTS Level III) ta goll er reirey ec Lught-Reill Ardjynagh y Vean-Hiar eh Ard y Vean-Hiar (Réigiún an Lár-Oirthir, Mid-East Region). Ta'n ard cummal coondaeghyn Cheeill Darey, Cheeill Mantan, as ny Mee. T'eh çhemmit liorish Ard Ghivlyn 'sy niar, liorish Ard y Joarey 'sy twoaie, liorish Ard ny Mean-çheerey 'sy neear, as liorish Ard y Niar-Yiass 'sy jiass. Ta'n ard 6059 km2 er eaghtyr (y nah ard sloo) agh ta 530,437 deiney cummal ayn rere coontey-pobble ny bleeaney 2011. She IE022 y coat NUTS echey.
Reiltys
Ta'n ard goll er reirey as er stiurey ec Lught-reill Ardjynagh y Vean-Hiar (Yernish: Údarás Réigiúnach an Lár-Oirthir, Baarle: Mid-East Regional Authority ny Mera ny MERA dy cadjin). Ta'n lught-reill shen jeant seose jeh 22 oltey as t'ad goll er pointeil ec ny tree coonseilyn coontae. Ta Coonseil Choontae ny Mee as Coonseil Choontae Cheeill Mantan pointeil 7 olteynyn y choonseil, as ta Coonseil Choontae Cheeill Darey pointeil 8 olteynyn. Ta Caairliagh pointit dagh blein mastey ny h-olteynyn.
Rolley ny Caairliee
Shoh heese rolley ny Caairliee veih cur er bun y Lught-reill 'sy vlein 1994:
Baljyn mooarey
A list of the ten largest settlements in the mid-east. County capitals are included and are shown in bold.
Alan Rickman
She aghteyr as stiureyder Sostynagh va Alan Sidney Patrick Rickman (21 Toshiaght Arree 1946 – 14 Jerrey Geuree 2016). Va enney mie er son e ghoo lhiastagh, dowin. Ren eh traenal ec Colleish Reeoil ny h-Ellynyn Dramadagh ayns Lunnin as haink er dy ve ny oltey jeh'n Royal Shakespeare Company (RSC), raad ren eh cloie ayns obbraghyn theateragh noa-emshiragh as classicagh. Ren eh cloie Vicomte de Valmont 'sy ghientyn ardan yn RSC jeh'n chloie Les Liaisons Dangereuses (1985), as erreish da arraghey yn ghientyn dys y West End ayns 1986 as Broadway ayns 1987, v'eh enmyssit son Aundyr Tony.
Hoshee Rickman cloie er y çhellveeish tra ren eh cloie Tybalt ayns Romeo and Juliet (1978) myr ayrn jeh straih Shakespeare liorish y BBC. She yn chied phaart mooar v'echey na myr Obadiah Slope 'syn aa-chummey çhellveeish jeh The Barchester Chronicles (1982) liorish y BBC. Ny s'anmey, ren eh cloie ayns scannaneyn çhellveeish, goaill stiagh y paart myr y karacteyr enmyssagh ayns Rasputin: Dark Servant of Destiny (1996), raad chossyn eh Aundyr Golden Globe, Aundyr Emmy as Aundyr y Screen Actors Guild, as Alfred Blalock ayns Something the Lord Made (2004).
Hooar Rickman baase kyndagh rish kanghyr y fairaig villish er 14 Jerrey Geuree 2016 tra v'eh 69 bleeaney d'eash. V'ad ny paartyn jerrinagh echey myr Aaghineraal Frank Benson 'sy scannane creauagh Eye in the Sky (2015), as gooy phraddag ayns Alice Through the Looking Glass (2016).
Diucaght y Vritaan
Ren Inry II Hostyn ruegey yn Vritaan 'sy 12h eash veanagh as haink er dy ve ny Choontey er Naoned ayns 1158 fo conaantyn lesh Diuc Konan IV. Haink er mac Inry, Jeff, dy ve ny Ghiuc trooid e phoosey rish Cooney, y Ven-diuc eiraghtagh. Hannee reeaghyn Anjou ayns pooar derrey tuittym nyn impiraght ayns twoaie yn Rank ayns 1204. Dreill y Chrooin Rangagh cleayney as cummaght harrish y diucaght car y chooid elley jeh'n 13oo eash. Hie oardyryn maynaghoil marish pohlldey voish y lught ooasle Britaanagh er nyn mun harrish y diucaght 'sy 11d as 12h eash, as 'sy 13oo eash va'n chied fer jeh ny h-oardyryn jeirkagh bunnit ayns baljyn mooarey yn Vritaan. Vrish caggey theayagh magh 'sy 14oo eash tra ren aggyrtee choghrialtagh streeu ny mast'oc car Caggey yn Eiraght Vritaanagh, as cologidyn eigsoylagh pohlldit liorish Sostyn as y Rank.
Wambulish
She çhengey Tibetagh-Burmagh ee Wambulish (Nepaalish: वाम्बुले Vāmbule). T'ee goll er loayrt ayns Nepaal ec y sleih Rai Wambule. Ta ny h-enmyn eck goaill stiagh Vāmbule, Vāmbucaurās Rāḍuyor, Caurāsiā, Ombule, Umbule, Chouras'ya ny Chourase, ayns çhengaghyn dooghyssagh as Nepaalish.
Diucaght y Vritaan
Haink jerrey lesh y staydys neuchrogheydagh 'sy diucaght lurg baase Rank II ayns 1488. Rere eiraght, hooar e 'neen Onnee yn diucaght, agh va'n poosey roie eck scrysst liorish Ree Çhalse VIII y Rank as poose eh hene r'ee. Myr eiyrtys, hooar Ree yn Rank yn enmys Diuc y Vritaan – jure uxoris. Haink er y chrooin diucagh dy ve unnaneysit rish y Chrooin Rangagh ayns 1532 rere reihys ayns Steatyn y Vritaan lurg baase y Venrein Claude y Rank, y ven-diuc heyr yerrinagh.
Lurg Irree magh y Rank, as myr eiyrtys er cummaghyn pobblaghtagh eigsoylagh y reiltys Frangagh voish y vlein 1792, va'n diucaght scryssit magh as corys Frangagh ny départements (ny rheynnyn) currit stiagh ayns e ynnyd.
Yn Cheyllys
right|thumb|250px|Y Cheyllys, jeeaghyn magh er y Cholloo veih bollagh [[Creneash|Chreneash.]] She corpane d'ushtey eh yn Cheyllys (Calf Sound). T'eh scarrey magh yn Cholloo veih Mannin pene. T'eh 700 m er lheead as ta'n ellaneen beg Famman Kitterland ny lhie ayn.
Ta laare turrysagh ayn ta jeeaghyn magh er y Cheyllys. Dy mennick ta taishbynaghyn ayn ta cur fysseree mychione cretooryn feie as shennaghys yn ard. Ta'n laare, fo stiurey ec Undinys Eiraght Vannin, goaill stiagh thie ooree beg lesh caairyn sthie as mooie. Ta'n clea echey coodit lesh foaid son dy leodaghey yn builley reayrtagh er y çhymmyltaght.
Ta pairkal ghleashtanyn ayn, myrane lesh shirveish vaaroose ooroil veih Purt Çhiarn ta goaill jerrey ayns shoh.
Christopher Ecclestone
She aghteyr Sostynagh eh Christopher Eccleston (ruggit er 16 Toshiaght Arree 1964). Ta enney share er son yn obbyr hellveeish as scannaneaght ta jeant echey, goaill stiagh e phaart myr y nuyoo corpoilys foalley jeh Doctor 'sy straih far-skeealaght heanse Doctor Who (2005) liorish y BBC, e phaart myr Matt Jamison ayns The Leftovers (2014-2017), as e cho-obbraghyn marish ny jeantee scannane Danny Boyle as Michael Winterbottom.
Ren Eccleston ynsaghey ec Scoill Veanagh Reeoil y Loayrtys as y Drama ayns Lunnin as ren eh cloie da'n chied cheayrt er yn ardan er gientyn A Streetcar Named Desire liorish y Bristol Old Vic. Hooar eh enney mooar son e phaartyn scannane lheid as Derek Bentley ayns Let Him Have It (1991) as David Stevens ayns Shallow Grave (1994), as e chloiaghyn çhellveeish ayns Cracker (1993–1994) as Hillsborough (1996). Chossyn eh BAFTA son e chloie myr Nicky Hutchinson 'sy vyn-straih Our Friends in the North (1996) liorish y BBC, red chur e ennym er ard mastey lughtyn thie er feie'n Reeriaght Unnaneysit. Lurg y scannane shen, ren eh cloie ayns ny scannaneyn Jude (1996), A Price Above Rubies (1998), Elizabeth (1998), eXistenZ (1999), Gone in 60 Seconds (2000), The Invisible Circus (2001), The Others (2001), 24 Hour Party People (2002), as 28 Days Later (2002), chammah as ayns paartyn çhellveeish ayns Clocking Off (2000) as The Second Coming (2003).
Hooar eh enney as moylley lheeadagh son e phaart ayns aavioghey Doctor Who ayns 2005 tra v'eh ny chied dooinney chloie yn paart voish y vlein 1996. Daag eh yn paart shen lurg un straih. Voish shen, t'eh er chloie ayns ny straihyn çhellveeish Heroes (2007), The Shadow Line (2011), Blackout (2012), Lucan (2013), The Leftovers (2014–2017), Safe House (2015), Fortitude (2015), as The A Word (2016–2020) as ayns ny scannaneyn G.I. Joe: The Rise of Cobra (2009), Amelia (2009), Song for Marion (2012), Thor: The Dark World (2013) as Legend (2015). Chossyn eh Aundyr Emmy Eddyrashoonagh son e chloie ayns un epsiode jeh'n straih skeealyn çhaglit Accused. Er yn ardan, t'eh er cloie ny paartyn enmyssagh ayns gientynyn Hamlet as Macbeth as t'eh er ny chloie ayns gientynyn Miss Julie, A Doll's House, as Antigone.
Zeitz
She balley ayns slyst Burgenlandkreis, ayns Sachsen-Anhalt 'sy Ghermaan, eh Zeitz. T'eh ny hoie er yn awin Weiße Elster. Ec jerrey yn vlein 2011 va 31,021 deiney cummal 'sy valley.
Baljyn as caayryn lannoonit
Ta Zeitz goll er lannooney rish:
Beauty and the Beast (scannane 1991)
She scannane fansee romansagh kiaullee bioghit Americaanagh voish y vlein 1991 eh Beauty and the Beast. Va'n scannane gientit liorish Walt Disney Feature Animation as skeayllit magh liorish Walt Disney Pictures. Y 30oo ard-scannane bioghit Disney as y trass va skeayllit magh car eash Disney Renaissance, t'eh bunnit er y çhee-skeeal voish y vlein 1756 fo'n ennym cheddin liorish Jeanne-Marie Leprince de Beaumont marish smooinaghtyn voish y scannane Frangagh voish y vlein 1946 fo'n ennym cheddin hie er ny stiurey liorish Jean Cocteau. Va'n scannane stiurit ec Gary Trousdale as Kirk Wise as gientit ec Don Hahn, voish scaa-chloie liorish Linda Woolverton.
Walter y Chleree
Va Walter y Chleree ny Walter Clarke (8 Averil 1928 - 23 Jerrey Geuree 2007) ny ghooinney va gobbraghey da'n Ghaelg sy 20oo eash.
Foddee dy row eh yn Gaelgeyr s'jerree dynsee yn Ghaelg veih loayrtee ghooghyssagh gyn cooney erbee veih lioaryn. Chur eh shilley er ny Gaelgeyryn as myr shoh haink eh dy ve ny Ghaelgeyr yindyssagh lesh coraa aalin.
Va'n Aundyr Reih Bleeaney Vannanan currit da ayns 2001.
Mariehamn
Ta ennym Maria Alexandrovna, sheshey Ben-impir Alistair II ny Roosh, currit er y valley. V'eh currit er bun 'sy vlein 1861 mygeayrt y valley beg Övernäs, boayl va ny chooid jeh baljaght Jomala yn eash shen. Ta'n balley soit er lieh-innys, as ta daa phurt ayn - fer er y çheu heear (Västerhamn) as fer er y çheu hiar (Österhamn). She purt eddyr-ashoonagh scanshoil ee y Phurt Heear as baataghyn goll dagh laa gys y Toolynn as Finnlynn vooar-heeragh.
Baljyn as caayryn lannoonit
Ta Mariehamn goll er lannooney rish:
Loch Gile
Ta Loch Gile (Baarle: Lough Gill) ny logh awiney ta ny lhie da'n chooid smoo ayns Coontae Shliggee, agh ayns ayrn ayns Coontae Lheeahtrim, Nerin. T'eh mygeayrt 8 km er lhiurid as 2 km er lheead, as t'eh lhiggey stiagh 'sy Gharbhóg faggys da Balley Shliggee. Ta'n logh cruinnit lesh cruink cheylljagh as t'eh ny logh ennoil da arreyderyn eeanlee. Ta Cashtal Parke jeeaghyn magh er y logh as eh ny lhie er çheu hwoaie yn logh ayns Coontae Lheeahtrim. Va'n cashtal troggit ayns ny 1600yn liorish y Chaptan Robert Parke er boayl eear-doon clein Uí Ruairc. Ta'n logh goaill stiagh mygeayrt 20 ellanyn, lheid as yn ellan scanshoil Inis Fraoigh.
Zlatograd
Ta Zlatograd (Златоград, ny "Balley Airhey") ny valley 'sy Vulgeyr, 60 km veih Smolyan. T'eh ny hoie ayns glion eddyr y ghlout-sleitagh hiar as meanagh ayns Sleityn Rhodope. Ta'n joarey lesh y Ghreag soit 5 km veih'n valley, as er 15 Jerrey Geuree 2010, va'n raad eddyr Zlatograd as Thermes ('sy Ghreag) foshlit.
Darragh (lettyr)
She kiarroo lettyr abbyrlhit ny Gaelgey eh darragh (D, d), rere'n abbyrlhit Romanagh, as myr shen, kiarroo lettyr ny abbyrlhittyn elley haink ass.
Shennaghys
T'ad gra dy daink darragh jeh screeu caslys jeh yeeast ny dorrys ghow 'syn abbyrlhit Proto-Sinaitagh. Haink y cowrey shoh trooid coryssyn screeu Feaneeckagh, Greagagh, Etruscagh as Romanagh dys y chummey t'ayn nish.
'Sy Ghaelg hene, ta'n lettyr çheet jeh'n abbyrlhit Baarleagh liorish obbyr John Phillips, Aspick Sodor as Mannin, as e lheid cairscreeu y yannoo son y Ghaelg ayns ny 1700yn.